El departament de Promoció Econòmica comença la realització del taller d'ocupació de Turisme T.E. Impulsan’t Sagunt 2021
09 de desembre 2021

![](/media/3kvhyjji/c_impcos.jpg?width=850&height=447.2159090909091)

El departament de Promoció Econòmica de l'Ajuntament de Sagunt posa en marxa el Taller d'Ocupació Impulsan’t Sagunt, la duració prevista del qual és de 12 mesos, de novembre de 2021 a novembre de 2022. En esta ocasió, s'ha triat com a àrea d'actuació el turisme del municipi i comptarà amb una subvenció de 241.358,40 euros.

El Taller d'Ocupació és un programa mixt d'ocupació i formació, que compta amb el cofinançament de la Generalitat Valenciana a través de Labora, la Conselleria d'Economia Sostenible, Sectors Productius, Comerç i Treball i de l'Ajuntament de Sagunt i cofinançada pel Fons Social Europeu.

![](/media/c11l3knn/c_impmjcarrera.jpg?width=380&height=254&mode=max)La regidora de Promoció Econòmica i Industrial, María José Carrera, ha destacat la importància de tornar a comptar en el municipi amb tallers d'ocupació: «**Des de 2016, no es realitzaven este tipus de formació aprenentatge, però l'aposta decidida del nostre equip de govern per este tipus d'iniciatives ocupacionals i el constant esforç del departament de Promoció Econòmica, han permés l'obtenció d'esta subvenció que aporta una formació específica per a donar eixida al mercat laboral, també treball remunerat durant un any i, a més, els servicis que realitzaran estes persones són beneficiosos per al municipi**».

El projecte té com a objectiu millorar l'ocupabilitat de les persones desocupades a les quals es dirigix, a través de la realització d'obres o servicis d'interés general i social. Este programa permet a l'alumnat treballador fer un treball que, juntament amb la formació professional que reben, millorarà la seua qualificació i, per tant, promourà la seua inserció laboral.

A este taller s'han incorporat 10 persones desocupades, juntament amb un equip docent i directiu que, a través de la formació i l'aprenentatge, els permetrà davall la modalitat de formació mixta en la qual es combina formació i treball, obtindre el certificat de professionalitat de nivell 3 en la branca professional de turisme, denominat _Promoció turística local i informació al visitant_. Este programa els permetrà tindre un primer contacte amb el sector turístic del nostre municipi, i conéixer de primera mà el funcionament dels monuments més emblemàtics i l'assistència a fires de turisme.

*   [](http://www.facebook.com/sharer.php?u=https://aytosagunto.es/va/actualitat/el-departament-de-promocio-economica-comenca-la-realitzacio-del-taller-d-ocupacio-de-turisme-t-e-impulsan-t-sagunt-2021/ "Facebook")
*   [](http://twitter.com/share?url=https://aytosagunto.es/va/actualitat/el-departament-de-promocio-economica-comenca-la-realitzacio-del-taller-d-ocupacio-de-turisme-t-e-impulsan-t-sagunt-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-de-promocio-economica-comenca-la-realitzacio-del-taller-d-ocupacio-de-turisme-t-e-impulsan-t-sagunt-2021/ "Linked In")
*   [](mailto:?body=https://aytosagunto.es/va/actualitat/el-departament-de-promocio-economica-comenca-la-realitzacio-del-taller-d-ocupacio-de-turisme-t-e-impulsan-t-sagunt-2021/)